Til: Forbundsstyret, lag, kretser og komiteer i NGTF

Norges Idrettsforbund

Idrettskretser og idrettsråd

Kommuner og fylkeskommuner

Kulturdepartementet

Oslo, juni 2021.

Et bilde som inneholder bygning, utendørs, gate, skilt

Automatisk generert beskrivelse

# Anleggs- og lederkonferanse

## 29. - 31. oktober 2021

## Clarion Hotel Air, Sola

Det planlegges og bygges basishaller som aldri før. Interessen for å bygge basishaller i Norge har aldri vært større enn akkurat nå. Det arbeides godt i mange lag og i løpet av 2020 vil nye basishaller være ferdige og tatt i bruk.

Å sitte i styret i en turnforening/turngruppe er både givende og krevende – enten man er styreleder, styremedlem eller sportslig leder. Årets konferanse vil også ha temaer som retter seg mot det å lede og drifte en turnforening/turngruppe.

***I løpet av årets konferanse har vi blant annet følgende temaer:***

* **Idrettsledelse;** Hva kjennetegner godt styrearbeid? Verdibasert ledelse.
* **Paraturn;** Mange har sett programmet «Verdens vakreste leker» på NRK1 og blitt berørt av den fantastiske idrettsgleden som vises. Sentrale personer kommer og lærer oss mer om paraidrett.
* **Status for anlegg og utstyr og klubbutvikling** i gymnastikk og turn. Hvordan **forbundet** er en **støttespiller** for lagene som planlegger hall og skal kjøpe inn utstyr og drive klubbutvikling.
* Presentasjon fra **turnforeninger** som nettopp har bygd hall. Hvilke **erfaringer** har de gjort i prosessen fram til ny hall samt i driftsfasen når hallen er tatt i bruk?
* **APP for internkontroll i basishall;** Innføring i FAMAC – etsystem for digitalisert internkontroll som understøtter arbeidet med vedlikehold og tilsyn av apparater, groper og idrettshaller.
* Oppdatert informasjon omkring **økonomiske rammer knyttet til tilskudd** v/ **Kulturdepartementet.**
* **Trender** innen **utstyr** i gymnastikk og turn.
* **Omvisning** i hallene til Sola Turn, Sola Arena og Ålgård Turn.

Viktige leverandører av gymnastikk- og turnutstyr samt idrettshaller vil være til stede under hele konferansen. Dette gir deltakerne en unik mulighet til å avtale møter og opprette kontakt direkte med disse.

**Et bilde som inneholder bygning, innendørs, tog, spor

Automatisk generert beskrivelse**

****

*Konferansedeltakerne vil få anledning til å besøke Sola Arena med basishall på «indre bane» samt de nye basishallene til Sola Turn og Ålgård Turnforening.*

**Pris: Kr. 4.490,-**. Prisen dekker overnatting i enkeltrom fredag-søndag, middag fredag, frokost, lunsj og middag lørdag samt frokost på søndag. I tillegg dekkes transport til befaring i turnhallene / basishallene i løpet av konferansen samt «pausemat».

Dagpakke fredag og lørdag koster **kr.** **1.250**,- per dag, og inkluderer konferansen og lunsj.

***Vel møtt!***

Med vennlig hilsen

**Norges Gymnastikk- og Turnforbund**

Ole Ivar Folstad (sign.) Øistein Leren (sign.)

Leder utstyr- og anleggskomitéen Generalsekretær

Marianne N. Eikeland (sign.) Stig Nilssen (sign.)

Rådgiver kubbutvikling Rådgiver utstyr og anlegg